16.5.2022
SK
Úradný vestník Európskej únie
C 198/25
Prejudiciálne otázky 1.
Predstavujú kvantitatívne hranice na uvedenie do daňového voľného obehu, ktoré stanovuje článok 106 Código dos Impostos Especiais do Consumo (CIEC) v rozsahu, v akom určuje, že hospodárske subjekty uvádzajú na trh počas posledného štvrťroka každého roka množstvá cigariet, ktoré neprekročia priemerné mesačné množstvo cigariet uvedených do daňového voľného obehu v priebehu 12 bezprostredne predchádzajúcich mesiacov, kvantitatívne obmedzenia dovozu alebo opatrenia s rovnocenným účinkom v zmysle článku 34 ZFEÚ? 2.
Je zdanenie množstiev cigariet, ktoré prekračujú kvantitatívnu hranicu na uvedenie do daňového voľného obehu stanovenú v článku 106 ods.
2 CIEC v súlade s odsekom 7 tohto článku, sadzbou platnou k dátumu podania kontrolného vyhlásenia, v rozpore s pravidlami týkajúcimi sa vzniku daňovej povinnosti k spotrebnej dani, zavedenými článkami 7 a 9 smernice Rady 2008/118/ES (1) zo 16. decembra 2008?
(1)
Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v.
EÚ L 9, 2009, s. 12).
Návrh na začatie prejudiciálneho konania, ktorý podal Cour d’appel de Paris (Francúzsko) 14. februára 2022 – Eurelec Trading SCRL/Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC) (Vec C-98/22) (2022/C 198/36) Jazyk konania: francúzština Vnútroštátny súd, ktorý podal návrh na začatie prejudiciálneho konania Cour d'appel de Paris Účastníci konania pred vnútroštátnym súdom Žalobca: Eurelec Trading SCRL Žalovaní: Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC) Prejudiciálna otázka Má sa oblasť „občianskych a obchodných vecí“‚ vymedzená v článku 1 ods.
1 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach (1) vykladať v tom zmysle, že do jej pôsobnosti patrí žaloba – a z neho vyplývajúce súdne rozhodnutie – i) podaná francúzskym ministrom hospodárstva a financií na základe článku L 442-6 (pôvodného) francúzskeho obchodného zákonníka proti belgickej spoločnosti, ii) o určenie a ukončenie postupov obmedzujúcich hospodársku súťaž a o uloženie občianskoprávnej pokuty údajnému páchateľovi týchto postupov, iii) na základe dôkazov získaných prostredníctvom jeho osobitných vyšetrovacích právomocí?
(1)
Ú. v.
EÚ L 351, 2012, s. 1.
Návrh na začatie prejudiciálneho konania, ktorý podal Landesgericht für Zivilrechtssachen Graz (Rakúsko) 28. februára 2022 – TLL The Longevity Labs GmbH/Optimize Health Solutionsmi GmbH a BM (Vec C-141/22) (2022/C 198/37) Jazyk konania: nemčina Vnútroštátny súd, ktorý podal návrh na začatie prejudiciálneho konania Landesgericht für Zivilrechtssachen Graz